![Et billede, der indeholder mønster, kvadratisk, Symmetri, kunst

Automatisk genereret beskrivelse]()Ich so Du so

**Læremidlet Ich so Du so, Labor Ateliergemeinschaft**

<https://link.mitcfu.dk/m/90051030>

**Medietype bog**

**Fag tysk**

**Målgruppe 8.-10. k**lasse

**Nøgleord tysk, aktivitetsbog, mangfoldighed, kønsroller, fordomme, tolerance, samtale, skriftlig fremstilling, sproglig fokus**

# Et billede, der indeholder tekst, clipart, smiley, plakat Automatisk genereret beskrivelseFagligt fokus

Bogen “Ich so Du so” handler om identitet og udforsker, hvad der er “normalt” gennem forskellige perspektiver. Dette autentiske læremiddel er en billed-læsebog, der bruger visuelle elementer til at engagere læserne og til at fremme forståelsen af komplekse emner som selvopfattelse og mangfoldighed. Billederne og de tilhørende tekster er sjove, kritiske og provokerende og lægger op til den individuelle refleksion, gruppediskussioner og meningsdannelse i forhold til emner som diversitet og ensartethed.

Arbejdet med bogen tager afsæt i en undersøgende og kreativ tyskundervisning og understøtter udviklingen af de mundtlige og skriftlige sprogkompetencer. Derudover har bogen potentiale til at fremme elevernes interkulturelle kompetencer.

I de følgende eksempelopgaver er der lagt vægt på ordforrådstilegnelse, træningen af sproglige vendinger, man kan bruge til at ytre sin mening, samt den kreative tilgang til sproget.

# Ideer til undervisningen

**Vor dem Lesen**

Lad dine elever se på bogens omslag først. Hvad kan titlen på forsiden betyde? Teksten på bagsiden uddyber, hvad bogen handler om. Lad eleverne undersøge, hvad teksten betyder. Oversættelsesværktøjer er i denne forbindelse nyttige hjælpemidler. Du kan formulere følgende spørgsmål til opgaven:

Wovon handelt das Buch? Sammelt Stichwörter.  
Was ist die Botschaft des Buches?

På indersiden af omslaget er der forskellige formuleringer med ordet 'normal'. Lad dine elever finde og samle udtrykkene, som indeholder ordet 'normal'.

Findet Wörter und Ausdrücke, die das Wort ’normal‘ enthalten. Was bedeuten diese Ausdrücke?

**Während des Lesens**

Bogen *Ich so du so* har stort potentiale til at vække elevernes nysgerrighed. Så lad dem først selv bladre i bogen og opdage interessante sider, før du vælger en side ud.

**Normal-O-Meter**

Du kan fx starte med side 18 (sidetallene står på højkant på indersiden af siden), som forestiller en slags normalitetsbarometer. Tag en kopi af siden og gennemgå begreberne sammen med eleverne, for at sikre en fælles forforståelse. Lad dem derefter udfylde siden og eventuel tilføje flere temaer eller egenskaber. Når eleverne har sat deres kryds i normalitetsbarometeret, skal de udvælge en kategori og forberede en kort mundtlig redegørelse. For at understøtte elevernes sprogproduktion, er det en god idé at tilbyde sproglige vendinger (chunks), som de nemt kan kombinere med ordene fra bogen og deres eget sproglige repertoire.

Ich habe die Kategorie … gewählt.

Ich habe … angekreuzt.

Ich finde, dass mein/meine … ist/sind.

Ich denke, ich bin …

Ich meine, dass

**Jungenfarben – Mädchenfarben**

Side 46-47 handler om typiske drenge og pigefarver eller findes det overhoved? Lad eleverne læse teksten til venstre og se på tegningen. Spørg dem, hvad den vil fortælle os.

Seht euch die Zeichnung an und lest den Text.

Was passiert hier gerade?

Wie sieht das Schwein aus? Ist es glücklich?

Was will und die Comiczeichnung uns sagen?

Lad eleverne derefter arbejde med side 47. De kan fx bestemme farverne på tysk og efterfølge inddele farverne i drenge og pigefarver. Findes der overhovedet farver, der er mere til piger eller drenge? Lad dem diskutere spørgsmålet *Gibt es Mädchen- und Jungenfarben?* og tilbyd dem evt. følgende chunks:

Ich finde, dass …

Meiner Meinung nach gibt es …

Ich denke, dass …

Auf der einen Seite … und auf der anderen Seite …

Ich bin der Meinung, dass …

Für mich gibt es …

**Der heisse-Scheiss-Kreis** (side 96-97)

Læs overskriften højt og spørg eleverne, hvad den kunne betyde. Lad dem derefter læse dobbeltsiden. De skal starte ved den røde pil øverst til venstre. Siderne viser en slags trend-cirkel, der begynder med et nyt modefænomen, der ender med at gå af mode. Spørg eleverne, om de kender en modetrend, som er blevet umoderne.

Kennt ihr einen Modetrend, der am Anfang sehr modern und am Ende unmodern war?

Setzt die Modetrends in die Tabelle ein.

|  |  |
| --- | --- |
| **Was ist in?** | **Was ist out?** |
|  |  |

Efterfølgende kan I arbejde videre med emnet tøjstil og personlige udtryksformer, et tema, eleverne selv har erfaring med og som ofte spiller en vigtig rolle i deres liv.

Du kan begynde samtalen med følgende spørgsmål:

Wie wichtig ist dir Kleidung und Mode?

Wie ist dein Kleidungsstil?   
Gehst du nach der neusten Mode oder hast du deinen eigenen Stil?

Was macht dich aus?

Flere ideer til opgaver finder du på padletten under supplerende materialer.

**Nach dem Lesen**

Mangfoldighed og accept er de centrale temaer i bogen. Det er derfor en god idé, at du tager emnet op efter hver opgave og taler med dine elever om, hvad opgaven har med mangfoldighed og accept at gøre. Lad dine elever sætte ord på, hvad opgavens/sidens budskab er.

Hvis du ønsker, at elevernes arbejde med bogen munder ud i en præsentation, er det vigtigt, at de samler deres tekstproduktioner på fx Book Creator, Padlet, Thinglink eller i en kollage. Tekstproduktionerne kan have mange forskellige udformninger: skriftlige tekster, spørgeskemaer, oversigter, slogans, videoproduktioner eller podcasts. Mens eleverne producerer deres tekster, kan du få dem til at arbejde i mindre grupper, så de kan inspirere og hjælpe hinanden, når de skal formulere sig på tysk.

En afsluttende præsentation kan foregå som en udstilling, en mundtlig præsentation for andre klasser eller forældrene eller en videopræsentation, som kan ligge på skolens hjemmeside.

# Supplerende materialer

[Padlet](https://padlet.com/SanneSu/thema-diversit-t-i2uv92e1y30qgryf)